CELEX: 52003PC0188
Language: da
Date: 2003-04-16
Title: Forslag til Europa-Parlamentets og Rådets beslutning om ændring af Europa-Parlamentets og Rådets afgørelse nr. 163/2001/EF af 19. januar 2001 om iværksættelse af et uddannelsesprogram for branchefolk inden for den europæiske audiovisuelle programindustri (Media-uddannelse) (2001-2005)

Avis juridique important

|

52003PC0188

Forslag til Europa-Parlamentets og Rådets beslutning om ændring af Europa-Parlamentets og Rådets afgørelse nr. 163/2001/EF af 19. januar 2001 om iværksættelse af et uddannelsesprogram for branchefolk inden for den europæiske audiovisuelle programindustri (Media-uddannelse) (2001-2005)  /* KOM/2003/0188 endelig udg. - COD 2003/0064 */  

Forslag til EUROPA-PARLAMENTETS OG RÅDETS BESLUTNING om ændring af Europa-Parlamentets og Rådets afgørelse nr. 163/2001/EF af 19. januar 2001 om iværksættelse af et uddannelsesprogram for branchefolk inden for den europæiske audiovisuelle programindustri (Media-uddannelse) (2001-2005)(forelagt af Kommissionen)BEGRUNDELSEMedia-uddannelsesprogrammet blev vedtaget ved Europa-Parlamentets og Rådets afgørelse nr. 163/2001/EF af 19. januar 2001 og løber fra 1. januar 2001 til 31. december 2005 med et budget på 50 mio. EUR.Dette program er resultatet af et forslag fremsat af Europa-Kommissionen i henhold til EF-traktatens artikel 150, stk. 4, med det formål at fortsætte Fællesskabets indsats på dette område. Kommissionen iværksatte oprindeligt et »Handlingsprogram til fremme af udviklingen af den europæiske audiovisuelle industri (Media) (1991-1995)«, som blev vedtaget ved Rådets afgørelse 90/685/EØF, og som blandt andet omfatter en støtte til uddannelsesaktiviteter for at forbedre den faglige kompetence hos de personer, der arbejder inden for den audiovisuelle programindustri. Dette handlingsprogram blev efterfulgt af Media II-programmet (1996-2000), vedtaget ved Rådets afgørelse 95/563/EF og ved Rådets afgørelse 95/564/EF, som bekræftede Fællesskabets strategi for udvikling og styrkelse af den europæiske audiovisuelle industri.Hensigten med Media-uddannelsesforslaget var at opfylde følgende mål, som tager udgangspunkt i EF-traktatens mål:At opfylde industriens behov og styrke dens konkurrenceevne ved at forbedre efter- og videreuddannelse af den audiovisuelle sektors branchefolk for at give dem de nødvendige kvalifikationer med henblik på at skabe konkurrencedygtige produkter på det europæiske marked og de øvrige markeder, især på følgende områder:- anvendelse af ny teknologi, især digital, til produktion og spredning af audiovisuelle programmer med høj kommerciel og kunstnerisk værditilvækst; økonomisk, finansiel og forretningsmæssig virksomhedsledelse, herunder de retlige regler og teknikker til finansiering af produktion og distribution af audiovisuelle programmer- teknikker til affattelse af drejebøger og fortællekunst, herunder teknikker til udvikling af nye typer audiovisuelle programmer.At fremme samarbejde og udveksling af knowhow samt den bedste praksis gennem oprettelse af netværk mellem de parter, som er ansvarlige for uddannelsen, såsom uddannelsesinstitutioner, branchen og virksomheder, samt gennem fremme af uddannelsen af lærere.Hensigten med Media-uddannelse er, navnlig gennem videreuddannelse, at give branchefolk inden for den audiovisuelle sektor den nødvendige kompetence, således at de kan drage fuld nytte af markedets europæiske og internationale dimension samt af anvendelsen af nye teknologier. Programmet har nu eksisteret siden 1991. I løbet af denne periode har programmet støttet adskillige projekter, der har haft positiv indflydelse på beskæftigelsessituationen inden for den audiovisuelle sektor i Europa. Programmet har medvirket til at bibringe branchefolkene faglige kvalifikationer, som sætter dem i stand til at drage fuld nytte af den europæiske og internationale dimension af markedet for audiovisuelle programmer.Programmet udløber på et tidspunkt, hvor EU's struktur og måde at fungere på undergår store forandringer. En række centrale faktorer vil få stor betydning for Fællesskabets indsats på dette område: EU byder ti nye medlemslande velkommen, regeringskonferencen tager udgangspunkt i Det Europæiske Konvent, valgene til Europa-Parlamentet og udnævnelsen af en ny kommission. Den europæiske audiovisuelle sektor påvirkes naturligvis også af disse forandringer - forandringer, som programmet skal tage højde for. Det nøjagtige omfang af de nødvendige tilpasninger kan dog ikke fastslås på nuværende tidspunkt.Trods den aktuelle situation er det vigtigt, at kontinuiteten i fællesskabsstøtten til sektoren sikres, og at foranstaltningerne til støtte for EF-traktatens mål ikke berøres. Foranstaltningerne involverer tilmed et stort antal branchefolk fra den audiovisuelle sektor i Europa. På denne baggrund foreslår Europa-Kommissionen, at det eksisterende program forlænges uændret til og med 2006.Der skal etableres et retsgrundlag, som muliggør, at programmet kan forlænges med et år. Samtidig vil Kommissionen fortsat undersøge alle muligheder for indsats på området gennem forberedende aktioner, f.eks. "Vækst og av-sektoren: i2i av-initiativet", og gennem undersøgelser af, hvilke undervisningsformer sektoren har brug for.Denne fremgangsmåde vil sætte Kommissionen i stand til at forberede et forslag til et nyt program for fællesskabsstøtte til den audiovisuelle sektor på grundlag af de høstede erfaringer, resultaterne af den midtvejsevaluering, der skal gennemføres i henhold til artikel 9 i afgørelsen om indførelsen af programmet, og resultaterne af den offentlige høring.Kommissionen vil inden udgangen af 2003 fremsætte et forslag om iværksættelse af et nyt fællesskabsprogram for støtte til den europæiske audiovisuelle sektor. Dette program indledes i 2007. Selvom de øvrige europæiske institutioner og de involverede parter har udtrykt tilfredshed med Media-programmerne, vil Kommissionen bestræbe sig på fortsat at forbedre indsatsen på området.Kommissionen foreslår derfor:- at Media-uddannelsesprogrammet forlænges til og med 2006- at det samlede budget for Media-uddannelse efter forlængelsen forhøjes til 57,40 mio. EUR.2003/0064 (COD)Forslag til EUROPA-PARLAMENTETS OG RÅDETS BESLUTNING om ændring af Europa-Parlamentets og Rådets afgørelse nr. 163/2001/EF af 19. januar 2001 om iværksættelse af et uddannelsesprogram for branchefolk inden for den europæiske audiovisuelle programindustri (Media-uddannelse) (2001-2005)EUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 150, stk. 4,under henvisning til forslag fra Kommissionen [1],[1]  EFT C af , s. .under henvisning til udtalelse fra Det Europæiske Økonomiske og Sociale Udvalg [2],[2]  EFT C af , s. .under henvisning til udtalelse fra Regionsudvalget [3],[3]  EFT C af , s. .efter proceduren i traktatens artikel 251 [4], og[4]  EFT C af , s. .ud fra følgende betragtninger:(1) Rådet og Europa-Parlamentet vedtog ved afgørelse nr. 163/2001/EF Media-uddannelsesprogrammet for branchefolk inden for den europæiske audiovisuelle programindustri for perioden 1. januar 2001 til 31. december 2005.(2) Det er vigtigt at sikre kontinuiteten i fællesskabsstøtten til den audiovisuelle sektor i Europa med henblik på de mål, der er fastsat for Fællesskabet i traktatens artikel 150 -VEDTAGET FØLGENDE BESLUTNING:Artikel 1Afgørelse nr. 163/2001/EF ændres således:(1) i artikel 1 erstattes datoen 31. december 2005 med datoen 31. december 2006(2) i artikel 4, stk. 5, erstattes den fastsatte finansieringsramme på 50 mio. EUR med en finansieringsramme på 57,40 mio. EUR.Artikel 2Denne beslutning træder i kraft på datoen for offentliggørelsen i Den Europæiske Unions Tidende.Artikel 3Denne beslutning er rettet til medlemsstaterne.Udfærdiget i Bruxelles, den .På Europa-Parlamentets vegne På Rådets vegneFormand FormandFINANSIERINGSOVERSIGT TIL FORSLAGETPolitikområde: Kultur - industripolitikAktivitet: Støtte til den audiovisuelle industriTitel: EUROPA-PARLAMENTETS OG RÅDETS AFGØRELSE om ændring af Europa-Parlamentets og Rådets afgørelse nr. 163/2001/EF af 19. januar 2001 om iværksættelse af et uddannelsesprogram for branchefolk inden for den europæiske audiovisuelle programindustri (Media-uddannelse) (2001-2005)1. BUDGETPOST (nummer og betegnelse)B3-2011 Media - Uddannelse (15.05.01.02)2. SAMLEDE TAL2.1. Samlet rammebevilling (del B):7,400 mio. EUR som forpligtelsesbevillingDette beløb repræsenterer de budgetmæssige konsekvenser af forslaget om at forlænge programmet, som efter planen udløber den 31. december 2005, med yderligere et år, så det løber til og med 2006.Dette beløb vedrører EU25. Til det samlede beløb for programmet som ændret i det foreliggende forslag skal tilføjes et beløb svarende til virkningerne af EU's udvidelse i året 2004.2.2. Gennemførelsesperiode:1. januar 2006 - 31. december 20062.3. Samlet flerårigt skøn over udgifterne:a) Forfaldsplan for forpligtelses- og betalingsbevillinger (finansieringstilskud) (jf. punkt 6.1.1)Mio. EUR (3 decimaler)&gt;TABELPOSITION&gt;b) Teknisk og administrativ bistand og støtteudgifter (jf. punkt 6.1.2)&gt;TABELPOSITION&gt;&gt;TABELPOSITION&gt;c) Personale- og andre driftsudgifters samlede budgetvirkninger (jf. punkt 7.2 og 7.3)&gt;TABELPOSITION&gt;&gt;TABELPOSITION&gt;2.4. Forenelighed med den finansielle programmering og de finansielle overslag[X] Forslaget er foreneligt med den gældende finansielle programmering.2.5. Virkninger for budgettets indtægtsside: [5][5]  Nærmere oplysninger i særskilt orienterende dokument.[X] Ingen (vedrører tekniske aspekter ved en foranstaltnings gennemførelse).3. BUDGETSPECIFIKATIONER&gt;TABELPOSITION&gt;4. RETSGRUNDLAGEF-traktatens artikel 251EF-traktatens artikel 1505. BESKRIVELSE OG BEGRUNDELSE5.1. Behov for EU-foranstaltninger [6][6]  Nærmere oplysninger i særskilt orienterende dokument.5.1.1. MålMålet med forlængelsen er at sikre, at Media-uddannelsesprogrammet for støtte til den europæiske audiovisuelle industri fortsættes i 2006. Det nuværende program udløber den 31. december 2005. Forlængelsen skønnes nødvendig for at sikre kontinuitet i fællesskabsindsatsen i en overgangsperiode, som vil være præget af betydelige institutionelle forandringer (udvidelsen af EU, valgene til Europa-Parlamentet og en ny kommission). Forlængelsen vil desuden sikre, at Media-programmet kan overholde de finansielle overslag, der er fastsat indtil 2006.Denne anmodning om forlængelse omfatter ikke andre ændringer af Rådets afgørelse nr. 163/2001/EF af 19. januar 2001 end en ændring af programmets varighed. Som følge deraf tildeles programmet budgetmidler til endnu et år.Afgørelsens mål er stadig at støtte den europæiske audiovisuelle industri gennem forbedring af industriens konkurrenceevne. Media-uddannelsesprogrammet fokuserer på uddannelse af branchefolk fra den audiovisuelle sektor, så de opnår de kreative og kommercielle færdigheder, der er nødvendige for en vellykket produktionsproces. Anvendelse af ny teknologi i forbindelse med audiovisuel produktion og styrkelse af tværnationalt samarbejde i Europa prioriteres højt.5.1.2. Dispositioner, der er truffet på grundlag af forhåndsevalueringenMedia-uddannelsesprogrammet er baseret på resultaterne af Media I- og II-programmerne. Disse programmer var genstand for omfattende evalueringer, hvilket var en stor hjælp ved udarbejdelsen af deres fortsættelse, Media-uddannelsesprogrammet. Den forhåndsevaluering, som Kommissionens tjenestegrene har gennemført, bekræftede behovet for et uddannelsesprogram, som specifikt søger at forbedre den europæiske audiovisuelle industris konkurrenceevne. Evalueringen påpegede også nødvendigheden af at fokusere på anvendelsen af nye teknologier til produktion og distribution og påviste en række effektivitetsfordele ved at konsolidere netsamarbejdet mellem de europæiske uddannelsesinstitutioner. Endelig har man via uddannelsesforanstaltningerne fundet frem til, hvordan forskellene i produktionskapacitet i Europa kan udlignes, så der nu navnlig ydes støtte til uddannelsesprogrammer i lande med lav audiovisuel kapacitet.5.1.3. Dispositioner, der er truffet på grundlag af den efterfølgende evalueringKommissionens tjenestegrene er i gang med at tilrettelægge en midtvejsevaluering af Media-uddannelsesprogrammet i samarbejde med en uafhængig konsulent. I henhold til afgørelsen skal programmet muligvis justeres, så det kommer til at tage højde for resultaterne af denne evaluering. Kommissionen vil fremlægge resultatet af evalueringen i form af en officiel meddelelse til alle de berørte institutioner.5.2. Indsatsområder og nærmere bestemmelser for støttenForlængelsen af Media-uddannelsesprogrammet ændrer ikke programstrukturen. Det skal fortsat støtte institutioner, der tilrettelægger og forvalter uddannelsesprojekter i Europa. De støttede projekter involverer alle aktører i produktionsprocessen, herunder instruktører, producere og drejebogsforfattere, og støtter samarbejdet mellem disse aktører. Målet er at styrke deres kunstneriske og kommercielle færdigheder. Uddannelsesinstitutioner vil også blive omfattet af uddannelsesaktioner for at sikre effektiv udveksling af knowhow.Støttemodtagere tildeles finansiel støtte fra Kommissionen på op til 50 % af det samlede budget for de berørte projekter. Finansiel støtte ydes i form af tilskud og kan også dække udgifter i forbindelse med deltagelse i uddannelse for deltagere fra andre europæiske lande end det land, der organiserer uddannelsen. Kun i særlige tilfælde kan fællesskabsstøtten dække op til 60 % af det samlede budget for et projekt.5.3. GennemførelsesmetoderGennemførelsesmetoderne overholder de generelle bestemmelser for fællesskabsaktioner. De omfatter tilskud, lån og samfinansiering baseret på detaljerede ansøgninger om tilskud. Fællesskabet finansierer alle tjenester som f.eks. organisering af ekspertpaneler, markedsundersøgelser, evaluering af projekter og teknisk bistand. Tilskud tildeles efter udbud og indkaldelse af forslag.Media-uddannelsesprogrammet forvaltes centralt af Kommissionens tjenestegrene. Et teknisk kontor i Bruxelles bistår Kommissionens tjenestegrene i forvaltningsspørgsmål. Dette kontor finansieres under budgetpost B3-2010A (15.01.04.08), som omfatter både Media Plus og Media-uddannelse. På nationalt niveau og i samarbejde med de nationale myndigheder koordinerer Media-kontorerne samarbejdet med modtagerne af støtte fra programmet. Det skal i den forbindelse bemærkes, at muligheden for at erstatte det eksisterende tekniske kontor med et forvaltningsorgan i øjeblikket undersøges.6. FINANSIELLE VIRKNINGER6.1. Samlede finansielle virkninger for budgettets del B (hele programperioden)6.1.1. FinansieringsstøtteForpligtelsesbevillinger i mio. EUR (3 decimaler)&gt;TABELPOSITION&gt;6.2. Beregning af omkostningerne pr. foranstaltning i budgettets del B (hele programperioden) [7][7]  Nærmere oplysninger i særskilt orienterende dokument.Forpligtelsesbevillinger i mio. EUR (3 decimaler)&gt;TABELPOSITION&gt;Om nødvendigt forklares beregningsmetoden.7. VIRKNINGER FOR PERSONALERESSOURCER OG ADMINISTRATIONSUDGIFTER7.1. Personalemæssige virkningerDe embedsmænd, der i øjeblikket forvalter gennemførelsen af de eksisterende programmer (Media Plus og Media-uddannelse), skal også forvalte forlængelsen af Media-uddannelsesprogrammet. Dette er beskrevet i detaljer i finansieringsoversigten for forlængelsen af Media Plus-programmet.7.2. Samlede finansielle virkninger af personaleforbruget7.3. Andre administrative udgifter som følge af foranstaltningenDet skal bemærkes, at de administrative udgifter vedrørende Media-uddannelsesprogrammet er omfattet af Media Plus-programmets udgifter.8. RESULTATOPFØLGNING OG EVALUERING8.1. ResultatopfølgningssystemForlængelsen af programmet baseres på det system, der er opbygget under Media-uddannelsesprogrammet. Det omfatter deltagelse af udvælgelsespaneler i forbindelse med de forskellige indkaldelser af forslag, overvågning af igangværende tjenesteydelseskontrakter og finansiel kontrol af alle transaktioner.8.2. Hvordan og hvor ofte skal der evalueres?Kommissionens tjenestegrene er i gang med at tilrettelægge en midtvejsevaluering af Media-uddannelse i samarbejde med en uafhængig konsulent. Resultaterne af denne evaluering vil blive brugt til at korrigere eventuelle gennemførelsesmæssige og strukturelle mangler i det nuværende program. Ved udløbet af Media-uddannelsesprogrammet evalueres virkningen af programmet af en uafhængig evaluator. Resultaterne af den efterfølgende evaluering forelægges Europa-Parlamentet, Rådet, Regionsudvalget og Det Europæiske Økonomiske og Sociale Udvalg.9. FORHOLDSREGLER MOD SVIGI henhold til enhver kontrakt, konvention eller anden retshandel, der indgås mellem Kommissionen og støttemodtagerne, skal Kommissionen og Revisionsretten være berettiget til at foretage kontrol på stedet hos programmets støttemodtagere og til at forlange dokumentation for enhver udgift, der er afholdt under en sådan kontrakt, konvention eller retshandel, i op til fem år efter udløbet af kontraktperioden. Støttemodtagerne har pligt til at forelægge rapporter og regnskaber. Indholdet heraf vil blive gennemgået, og udgifternes støtteberettigelse vil blive undersøgt i lyset af formålet med fællesskabsfinansieringen og under hensyntagen til de kontraktlige forpligtelser og principperne om forsigtig og sund økonomisk forvaltning.